armvectores/hy_wikipedia_2023 huggingface dataset:
Աբոս (կոմունա)

Աբոս (ֆր.՝ Abos), համայնք Ֆրանսիայի Նոր Ակվիտանիա տարածաշրջանի Ատլանտյան Պիրենեյներ դեպարտամենտի Կյոր դը Բեարն կանտոնի Օլորոն Սենթ Մարի շրջանում
Համայնքի INSEE կոդը՝ 64005։


== Աշխարհագրություն ==

Կոմունան գտնվում է Փարիզից հարավ-արևմուտք 660 կմ հեռավորության վրա, Բորդոյից հարավ-արևմուտք 165 կմ, իսկ Պոյից արևմուտք` 17 կմ։
Կոմունայի հյուսիս-արևելքով հոսում է Գավ դը Պո գետը, իսկ հարավ-արևմուտքում` Բաիզ գետը։


== Կլիմա ==
Կլիման տաք օվկիանոսային է։ Ձմեռը մեղմ է, հունվարի միջին ջերմաստիճանը +5°С -ից մինչև+13°С է, −10 °C-ից ցածր հազվադեպ է լինում։ Տարեկան ձյունը թափվում է 15 օր նոյեմբերից ապրիլ ամիսներին։ Առավելագույն ջերմաստիճանը ամռանը 20-30 °C է, իսկ 35 °C-ից բարձր հազվադեպ է լինում ։ Տեղումների տարեկան քանակը բարձր է և կազմում է 1100 մմ։ Կոմունայում գերակշռում են անհողմ եղանակները, ուժեղ քամիները հազվադեպ են։


== Բնակչություն ==
Համայնքի բնակչությունը 2010 թվականին կազմում էր 487 մարդ։


== Տնտեսություն ==
2010 թվականի տվյալներով 294 աշխատունակ տարիքի մարդկանցից (15-64 տարեկան) 223-ը տնտեսապես ակտիվ էին, 71-ը անգործ (ակտիվության ցուցանիշը 75,9 %, 1999 թվականին եղել է՝ 68,0 %)։ 223 աշխատունակ բնակիչներից 206-ը աշխատում էին (113 տղամարդ և 93 կին), անաշխատանք էին 17 -ը (9 տղամարդ և 8 կին)։ 71 անգործ մարդկանցից 21-ը աշակերտներ կամ ուսանողներ են, 35-ը թոշակառու, 15-ը չէին աշխատում այլ պատճառներով։


== Տեսարժան վայրեր ==
Սուրբ Հովհաննես Մկրտիչ եկեղեցի (XIX դար)


== Քույր քաղաքներ ==
 Գերմանիա Վինդբերգ (1982)


== Պատկերասրահ ==

		


== Ծանոթագրություններ ==


== Արտաքին հղումներ ==
«Абос» (ֆրանսերեն)։ Վիճակագրության ազգային ինստիտուտ։ Վերցված է 2015-07-11 
«Абос» (ֆրանսերեն)։ www.linternaute.com։ Վերցված է 2015-07-11 
«Абос» (ֆրանսերեն)։ cassini.ehess.fr։ Արխիվացված է օրիգինալից 2016-03-04-ին։ Վերցված է 2015-07-11
Գիտա-բժշկական հանդես

Գիտա-բժշկական հանդես, տպագրվում են տեսական և գործնական բժշկության վերաբերյալ նյութեր։


== Աղբյուր ==
Գիտական տեղեկատվական վերլուծության և մոնիթորինգի կենտրոն, Հայաստանում հրատարակվող գիտական պարբերականների ցանկ Archived 2016-03-04 at the Wayback Machine.
Ղուկաս Պալդազարյան

Ղուկաս Գասպարի Պալդազարյան (Պալթազարյան) (1810, Զմյուռնիա - 1878, Զմյուռնիա), հայ հրապարակախոս, հասարակական գործիչ։


== Ուսուցում ==
Սովորել է ծննդավայրի Մեսրոպյան վարժարանում։ 1840 թվականին Զմյուռնիայում հիմնադրել է աշխարհաբար «Արշալույս Արարատյան» շաբաթաթերթը, որի խմբագիրն է էղել մինչև իր մահը։


== Լուսաբանում ==
Լուսաբանել է Զմյուռնիայի, Հնդկաստանի, Եգիպտոսի, Ռուսաստանի և այլ հայկական գաղթավայրերի հասարակական-մշակութային կյանքը, հրատարակել վավերագրեր, գրական ստեղծագործություններ, մշակել լրագրական նոր (աշխարհաբար) լեզու և ոճ։ Անդրադարձել է նաև ազգայնական կյանքին, ժողովրդի առօրյային և կենցաղին, ազգապահպանությանը, հայոց լեզվի և լուսավորության զարգացման խնդիրներին։
1844 թվականին հիմնել է սեփական տպարան և վաճառատուն։ Եղել է Մեսրոպյան և Սարգսյան (հետագայում՝ Հռիփսիմյան) վարժարանների տեսուչ։
Վալ Ֆիտչ

Վալ Լոգսդեն Ֆիտչ (անգլ.՝ Val Logsdon Fitch, մարտի 10, 1923(1923-03-10)[…], Merriman, Չերի շրջան, Նեբրասկա, ԱՄՆ - փետրվարի 5, 2015(2015-02-05) կամ փետրվարի 4, 2015(2015-02-04), Փրինսթոն, Մերսեր շրջան, Նյու Ջերսի, ԱՄՆ), ամերիկացի ֆիզիկոս, 1980 թվականի ֆիզիկայի ասպարեզում Նոբելյան մրցանակի դափնեկիր։
Նոբելյան մրցանակի է արժանացել համատեղ Ջեյմս Կրոնինի հետ՝ «К-մեզոնների չեզոք տրոհումներում սիմետրիայի հիմնարար սկզբունքների խախտման բացահայտման համար»։ Մասնավորապես, նրանք, գնահատելով կաոնների տրոհումը, ցույց տվեցին, որ հակադարձ ընթացող ռեակցիան չի կրկնում սկզբնական ռեակցիայի ճանապարհը, ինչը նշանակում է, որ ներատոմային մասնիկների փոխազդեցությունները չեզոք չեն ժամանակի հանդեպ։ Այսպիսով բացահայտվեց CP-խախտման երևույթը։
Հանդիսանում է Փրինսթոնի համալսարանի պատվավոր պրոֆեսոր, ինչպես նաև ԱՄՆ Գիտությունների ակադեմիայի անդամ (1966 թվականից)։ Արժանացել է «Էռնստ Լոուրենսի մրցանակին» (1968) և «ԱՄՆ գիտության ազգային մեդալին» (1993)։
Ավարտել է Մակգիլի համալսարանը 1948 թվականին, ստանալով բակալավրի կոչում։ Փիլիսոփայության դոկտորի կոչումը ֆիզիկայի ասպարեզում ստացել է 1954 թվականին Կոլումբիայի համալսարանում։ Այդ թվականից սկսած սկսել է դասավանդել Փրինսթոնի համալսարանում, 1976 թվականից 1981 թվականները ղեկավարել է այդ համալսարանի ֆիզիկայի ամբիոնը, 1987 թվականից ստացել է պատվավոր պրոֆեսորի կոչում համալսարանում։ 1970 թվականից 1973 թվականները հանդիսանում է ԱՄՆ Նախագահի գիտությունների մասով խորհրդատու կոմիտեի անդամ։
Ստորագրել է «Գիտնականների նախազգուշացում մարդկությանը» փաստաթուղթը 1992 թվականին։


== Ծանոթագրություններ ==


== Արտաքին հղումներ ==
В. Л. Фитч. «Открытие несохранения комбинированной четности». Нобелевская лекция. // Успехи физических наук, том 135, выпуск 2, октябрь 1981(ռուս.)
ФИТЧ (Fitch), Вал Л. Биография на сайте электронной библиотеки «Наука и техника»(ռուս.)
Նոբելյան կոմիտեի կայքում տեղեկություններ(անգլ.)
Վալ Ֆիտչի էջը Փրինսթոնի համալսարանի կայքում(անգլ.)
Մուկասովո 1-ին

Մուկասովո 1-ին (ռուս.՝ Мукасово 1-е, բաշկիրերեն՝ 1-се Моҡас), գյուղ Ռուսաստանի Բաշկորտոստան հանրապետության Բայմակսկի շրջանի կազմում։
Բնակչությունը 2009 թվականին գրանցված տվյալներով կազմում էր 152 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սեյսմաշրջանացում

Սեյսմաշրջանացում, պոտենցիալ երկրաշարժի վտանգավորության աստիճանով տեղամասերի շրջանների, մարզերի առանձնացում։ Երկրաշարժամետ տարածքների սահմանազատումը և քարտեզագրումը հիմնվում են անցյալի ուժեղ ու ժամանակակից երկրաշարժերի գրանցման, վերնակենտրոնային մարզերի ուսումնասիրման և տարածաշրջանի երկրաբանական ու տեկտոնական կառուցվածքների առանձնահատկությունների համատեղ վերլուծության արդյունքների վրա։
Սեյսմաշրջանացման քարտեզները, ըստ MSK-1964 սանդղակի, արտահայտում են սպասվող ցնցումների ուժգնությունը՝ գրունտների տատանման արագացմամբ, արագությամբ կամ դրանց համապատասխանող բալլայնությամբ, և դրվում են երկրաշարժակայուն շինարարության չափորոշիչների կազմման հիմքում։ Այս ուսումնասիրություններն ամփոփվել են «Հայաստանի Հանրապետության շինարարական նորմեր։ Սեյսմակայուն շինարարություն։ Նախագծման նորմեր»-ում (1994)։
ՀՀ տարածքը գտնվում է Տավրոսկովկասյան 8-10-բալլանոց սեյսմաակտիվ գոտում։ ՀՀ-ում սեյսմաշրջանացման առաջին քարտեզները կազմվել են 1937 թվականին։ 1994 թվականին կազմվել է ՀՀ տարածքի (մասշտաբ՝ 1։ 500000) սեյսմաշրջանացման քարտեզը (Է․ Խաչիյան, Բ․ Կարապետյան, Գ․ Սիմոնյան և ուրիշներ), որտեղ առանձնացվում են չափավոր (հյուսիսարևելյան և հարավարևելյան շրջաններ՝ 8 բալլ), միջին (կենտրոնական և հարավարևելյան շրջաններ՝ 8-9 բալլ) և բարձր (հյուսիսային և հարավային 2 շրջան՝ 9 և ավելի բալլ) երկրաշարժայնության սեյսմածին գոտիներ։ Քարտեզը դրվել է ՀՀ-ում գործող նոր երկրաշարժակայուն շինարարության չափորոշիչների կազմման հիմքում։ Կազմվել են նաև Երևանի և հանրապետության խոշոր քաղաքների միկրոսեյսմաշրջանացման սխեմաներ։
Կարգապոլե

Կարգապոլե (ռուս.՝ Каргаполье), քաղաքատիպ ավան Ռուսաստանի Կուրգանի մարզի Կարգապոլսկի շրջանի կազմում։
Բնակչությունը 2010 թվականին գրանցված տվյալներով կազմում էր 8681 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ոչ առևտրային կազմակերպության նպատակային կապիտալ

Ոչ առևտրային կազմակերպության նպատակային կապիտալը (անգլ.՝ endowment - էնդաումենտ) — ոչ առևտրային կազմակերպության ունեցվածքի նվիրատվությունների հաշվին ձևավորված մաս է, որը հավատարմագրային կառավարման է տրված կառավարող կազմակերպությանը եկամտի ստացման համար, որն օգտագործվում է կազմակերպության կանոնադրությամբ սահմանված գործունեության ֆինանսավորման համար։
Ամբողջ աշխարհում էնդաումենտները ձևավորվում են ընդմիշտ։ Միջոցների կառավարումից եկամուտը կարող է օգտագործվել միայն նպակային կապիտալի ձևավորման ժամանակ սահմանված նպատակների համար։


== Պատմություն ==
Առաջին նպատակային կապիտալը ձևավորվել է Պլատոնի կողմից իր ակադեմիայի ֆինանսավորման համար։ Ակադեմիան ունեցել է ավելի քան 900 տարվա պատմություն և փակվել է 529 թ. Յուստիանոս կայստրի հրամանով։
Ներկայիս նպատակային ֆոնդերի ևս մեկ նմանակ ստեղծվել է Մեծ Բրիտանիայում, երբ 1502 թ. լեդի Մարգարետ Բյուֆորտը՝ Հենրի VIII արքայի տատիկը, բարեգործական ներդրում կատարեց Օքսֆորդի և Քեմբրիջի համալսարաններում աստվածաբանության ամբիոններ ստեղծելու համար։
ԱՄՆ-ում ամենանից հայտնի են Հարվարդի, Յելի, Պրիստոնի և Ստենֆորդի համալսարաններիի նպատակային ֆոնդերը։ Նրանց ծավալը կազմում է միլիարդավոր դոլարներ (մասնավորապես, Հարվարդի համալսարանի էնդաումենտը 2012 թ. արդյունքներով կազմել է $32, 7 մլրդ.)։
Նոբելյան հիմնադրամը ամենահայտնի միջազգային էնդաումենտ-հիմնադրամն է՝ ստեղծված XIX դարում։ Ալֆրեդ Նոբելի կտակին համաձայն, նրա ունեցվածքի վաճառքից ստացված ողջ միջողները պետք է ներդրվեին վստահելի արժեթղթերում, որոնցից ստացվող եկամուտից այսօր վճարվում են մրցանակներ գիտնականներին՝ գիտության մեջ ակնառու նվաճումների համար, և հասարակական գործիչներին՝ խաղաղության նվաճման և պահպանման գործում ներդրման համար։


== Նպատակային կապիտալի հիմնադրամի առավելությունները ==
Նպատակային կապիտալի հիմնադրամի առավելությունն է նրա գործունեության թափանցիկությունը։ Հիմնադրամի գործունեության մեխանիզմը շատ պարզ է. բարեգործները նվիրատվություն են կատարում նպատակային կապիտալի հիմնադրամում, հիմնադրամը միջոցները փոխանցում է կառավարման՝ կառավարող կազմակերպությանը, իսկ ստացված եկամուտը ուղղվում է մեկ կամ մի քանի ոչ առևտրային կազմակերպութոյւնների գործունեության ֆինանսավորմանը։ Նվիրաբերված միջոցները միանգամից չեն ծախսվում որևէ ծրագրի իրականացման համար, այլ գեներացնում են եկամուտ և ֆինանսավորում ծրագիրը երկար ժամանակահատվածում։
Նպատակային կապիտալի հիմնադրամի ձևավորումը հնարավորություն է տալիս ապահովելու ոչ առևտրային կազմակերպությունների մասնակի անկախություն միանգամյա անհատական նվիրաբերություններից և այլ տեսակի ոչ պարբերական դրամական մուտքերից երաշխավորված եկամուտի ստացման շնորհիվ։ Ներդրումները հիմնադրամում հանդիսանում են ոչ առևտրային կազմակերպության նկատմամբ բարձր վստահության դրսևորում։ Նպատակային հիմնադրամ կարելի է ձևավորել միայն այն դեպքում, երբ հասարակությունը վստահ է, որ ոչ առևտրային կազմակերպությունը գործնականում կհետևի իր հայտարարած սկզբունքներին և գործունեության նպատակներին։ Հիմնադրամ ներդրվող գումարները և դրանցից ստացվող եկամուտները չեն հարկվում։ Ֆիզիկական անձանց կողմից ներդրված միջոցների չափով նախատեսված է նվազեցում եկամտային հարկի հարկման բազայից։
Եվլախ (կայարան)

Անվան այլ կիրառումների համար տե՛ս՝ Եվլախ (այլ կիրառումներ)Եվլախ երկաթուղային կայարան (ադրբ.՝ Yevlax Dəmiryol Stansiyası), Եվլախ քաղաքում գտնվող Ադրբեջանական երկաթուղու կայարան, որը գտնվում է Թբիլիսի - Բաքու գծի վրա։


== Պատմություն ==
Եվլախի միջով փոխադրումները սկսվել են իրականացվել 19-րդ դարի վերջում՝ Թբիլիսի - Բաքու երկաթուղու կառուցումից հետո։ 1912 թվականին Եվլախում սկսվել է Պարտավով, Ակնայով և Ստեփանակերտով անցնող և դեպի ձգվող Շուշի նեղուղի երկաթուղու ճյուղի կառուցումը։ Առաջին համաշխարհային պատերազմի պատճառով Եվլախ նշված երկաթուղու կառուցումը հետաձգվել է, իսկ պատերազմի ավարտից հետո վերսկսվել, սակայն վերջնականապես գիծը հանձնվել է 1942 թվականին՝ միայն մինչև Ստեփանակերտ։ 1967 թվականին մինչև Ակնայի հատվածը ձևափոխվել է լայնուղու, իսկ 1970-ականների վերջում Ակնա - Ստեփանակերտ հատվածի ձևափոխումից հետո բացվել է նաև մինչև Ստեփանակերտ մարդատար փոխադրումները։ Արցախյան պատերազմի ժամանակ երկաթուղու Տերտեր կայարանից Եվլախ - Ստեփանակերտ հատվածի փոխադրումները դադարեցվել են։


== Տես նաև ==
Ադրբեջանական երկաթուղի


== Ծանոթագրություններ ==
Բոդակվա (գյուղ, Լոխովիցայի շրջան)

Բոդակվա (ուկրաիներեն՝ Бодаква), գյուղ Ուկրաինայի Պոլտավայի մարզի Լոխովիցայի շրջանում։ Հիմնադրվել է 1649 թվականին։
2001 թվականի տվյալներով Բոդակվա գյուղում բնակվում էր 1 152 մարդ։ Բնակավայրը զբաղեցնում է 0,494 կմ² տարածք։ Բնակչության խտությունը կազմում էր 2331,98 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գլուխայա (Պրյամայայի վտակ)

Անվան այլ կիրառումների համար տե՛ս՝ Գլուխայա (այլ կիրառումներ)Գլուխայա (ռուս.՝ Глухая), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Պրյամայա գետի աջ ափին՝ 5 կմ հեռավորության վրա։ Գետի երկարությունը 11 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Տոմը գտնվում է Նովոկուզնեցկ քաղաքից մինչև Կեմերովո քաղաք, գետի ենթաավազանը՝ Տոմ։ Գետի ավազանը՝ Վերին Օբից մինչև Իրտիշ թափվելը։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Լորենի

Լորենի (լատ.՝ Tilia), լորենազգիների ընտանիքի տերևաթափ ծառերի ցեղ։ Բարձրությունը՝ 15–25 (մինչև 40) մ։ Ծառերի կեղեը մոխրագորշագույն, տերեները հերթադիր են, սրտաձև հիմքով, մերկ սղոցաեզր, հազվադեպ՝ ամբողջաեզր։ Ծաղկաբույլը վահանիկանման է, ծաղիկները՝ երկսեռ, կանոնավոր, պտուղը չբացվող, ողորկ կամ կողավոր ընկուզիկ է։
Հյուսիսային կիսագնդում տարածված է 50 տեսակ։ Հայաստանում աճում են Լորենի կովկասյանը (Tilia caucasica) և Լորենի մանրատերևը (Tilia cordata)։ Վերջինս ապրում է 300–400 տարի։ Լորենին ստվերադիմացկուն է, կայուն՝ քամու, ծխի նկատմամբ։ Բազմանում է սերմերով, մացառներով, անդալիսով։ Խիտ, գեղեցիկ սաղարթով դեկորատիվ ծառ է։ Լորենիի բնափայտը սպիտակ է, փափուկ, օգտագործվում է կահույք, նրբատախտակ, երաժշտական գործիքներ, տակառներ պատրաստելու համար։ Կեղևից պատրաստում են զամբյուղներ, ճիլոպ, պարաններ։ Մեղրատու է։ Ծաղիկների թուրմը քրտնաբեր է, օգտագործվում է նաև բերանի խոռոչի ողողումների համար։


== Ծանոթագրություններ ==
Սեն Սևերեն

Սեն Սևերեն (ֆր.՝ Saint-Séverin), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 787 մարդ, բնակչության խտությունը` 52.71 մարդ/կմ²։ Բնակավայրը զբաղեցնում է 14.93 կմ² տարածք։


== Աշխարհագրություն ==
Գտնվում է Փարիզ քաղաքից 430 կմ հարավ, Պուատիե քաղաքից` 145 կմ հարավ, Անգուլեմ քաղաքից` 38 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 502 աշխատունակ (15-64 տարեկան) բնակիչ, որոնցից ակտիվ էին 359-ը, իսկ ոչ ակտիվները` 143։ Ակտիվության ցուցանիշը կազմում է 71,5 %։ 359 աշխատունակ մարդկանցից աշխատել է 322 անձ (182 տղամարդ և 140 կին)։ Գործազուրկ են եղել 37 անձ (12 տղամարդ և 25 կին)։ 143 անաշխատունակներից 29-ը եղել են աշակերտներ կամ ուսանողներ, 61-ը` թոշակառուներ, իսկ 53-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ջոզեֆ Վալենտայն

Ջոզեֆ Վալենտայն (անգլ.՝ Joseph Valentine, հուլիսի 24, 1900(1900-07-24), Նյու Յորք, Նյու Յորք, ԱՄՆ - մայիսի 18, 1949(1949-05-18), Cheviot Hills, Լոս Անջելես, Կալիֆոռնիա, ԱՄՆ), ամերիկացի կինոօպերատոր։ «Օսկար» մրցանակի դափնեկիր Լավագույն օպերատորական աշխատանք անվանակարգում 1948 թվականի «Ժաննա դ'Արկ» ֆիլմի համար։


== Կենսագրություն ==
Ջոզեֆ Վալենտայնը ծնվել է 1900 թվականի հուլիսի 24-ին Նյու Յորքում (ԱՄՆ)։ Որպես կինոօպերատոր սկսել է աշխատել 1924 թվականին։ Հայտնի է ռեժիսոր Ալֆրեդ Հիչքոքի «Դիվերսանտ», «Կասկածի ստվեր» և «Պարան» ֆիլմերով, ինչպես նաև Վիկտոր Ֆլեմինգի «Ժաննա դ'Արկ» ֆիլմով։ Իր կարիերայի ընթացքում աշխատել է ընդհանուր առմամբ 75 ֆիլմի վրաref>«Joseph A. Valentine Cinematographer» (անգլերեն)։ IMDb։ Վերցված է 2017-09-20 </ref>։ Անդամակցել է Ամերիկյան կինոօպերատորների միությանը։
Ժոզեֆ Վալենտայնը մահացել է 1949 թվականի մայիսի 18-ին Չևիոթ Հիլսում (ԱՄՆ)։


== Ընտրյալ ֆիլմագրություն ==
1927 – Յոթերորդ երկինք / 7th Heaven (ռեժ.՝ Ֆրենկ Բորզեյգի)
1940 – Մի գիշեր արևադարձային գոտում / One Night in the Tropics (ռեժ.՝ Ա. Էդվարդ Սազերլենդ)
1941 – Գայլ մարդը / The Wolf Man (ռեժ.՝ Ջորջ Վագներ)
1942 – Դիվերսանտ / Saboteur (ռեժ.՝ Ալֆրեդ Հիչքոք)
1943 – Կասկածի ստվեր / Shadow of a Doubt (ռեժ.՝ Ալֆրեդ Հիչքոո)
1947 – Հմայված / Possessed (ռեժ.՝ Քյորտիս Բերնհարդտ)
1948 – Քնի՛ր, իմ սեր / Sleep, My Love (ռեժ.՝ Դուգլաս Սիրկ)
1948 – Պարան / Rope (ռեժ.՝ Ալֆրեդ Հիչքոք)
1948 – Ժաննա դ'Արկ / Joan of Arc (ռեժ.՝ Վիկտոր Ֆլեմինգ)


== Մրցանակներ և անվանակարգեր ==
«Օսկար» մրցանակ օպերատորական լավագույն աշխատանքի համար
Ներկայացվել է 1938 թվականին «Թևեր Հոնոլուլուի վրա» ֆիլմի համար
Ներկայացվել է 1939 թվականին «Խելքահան երաժշտության համար» ֆիլմի համար
Ներկայացվել է 1940 թվականին «Առաջին սեր» ֆիլմի համար
Ներկայացվել է 1941 թվականին «Գարնանային վալս» ֆիլմի համար
Արժանացել է 1949 թվականին Ուինթոն Հոխի և Ուիլյամ Սքոլի հետ միասին «Ժաննա դ'Արկ» ֆիլմի համար


== Ծանոթագրություններ ==


== Արտաքին հղումներ ==
Ջոզեֆ Վալենտայն Internet Movie Database կայքում
Ջամալ Բլեքմեն

Ջամալ Քլինտ Ռոս Բլեքմեն (անգլ.՝ Jamal Clint-Ross Blackman, ծնվել է 27 հոկտեմբերի, 1993 թվական, Լոնդոն, Անգլիա), անգլիացի ֆուտբոլիստ, «Չելսիի» դարպասապահը։ «Չելսիի» ակադեմիայի սանը։


== Ակումբային կարիերա ==
Ջեմալ Բլեքմենը ծնվել է Լոնդոնի շրջան Կրոյդոնում։ «Չելսիի» ակադեմիա է եկել բավական ուշ, մինչև 13 տարեկանների մակարդակում։ 2011 թվականի հոկտեմբերի 29-ին Ջամալը ընդգրկված էր Պրեմիեր Լիգայի 10-րդ տուրի՝ Արսենալի դեմ խաղի (3։5) հիմնական կազմում, բայց այդպես էլ խաղադաշտ չմտավ։ 2011-12 մրցաշրջանում Բլեքմենը սկսեց կանոնավորապես մարզվել առաջին թիմի հետ և օգնեց ակումբին հաղթել Անգլիայի երիտասարդական գավաթը։ 2012 թվականի հունվարին Բլեքմենը ավելացվեց ՈՒԵՖԱ Չեմպիոնների Լիգային մասնակցող կազմի մեջ, որին Չելսին մասնակցում էր 3 դարպասապահով։ Նա ստացավ ՈՒԵՖԱ Չեմպիոնների Լիգա 2012-ի և ՈՒԵՖԱ Եվրոպա Լիգա 2013-ի հաղթողի մեդալ, չնայած, որ այդ մրցաշարերում ոչ մի խաղ չէր անցկացրել։ 2013-2014 մրցաշրջանում խաղալով «Չելսիի» երիտասարդական թիմում դարձավ Անգլիայի չեմպիոն, եզրափակչում, որը կայացավ «Օլդ Թրաֆորդում», հաղթելով «Մանչեսթեր Յունայթեդին»։ 2014 թվականի հունիսի 6-ին Բլեքմենը կնքեց նոր՝ հինգ տարվա պայմանագիր և 2014/15 մրցաշրջանում ընդգրկվեց հիմնական թիմում։
2014 թվականի օգոստոսի 31-ին Բլեքմենը տեղափոխվեց «Միդլսբրո», որը խաղում էր Անգլիայի ֆուտբոլային լիգայի առաջնությունում, վարձակալվելով մինչև 2015 թվականի հունվարի 1-ը։ Սեպտեմբերի 23-ին «Միդլսբրոյում» անցկացրեց առաջին խաղը, Ֆուտբոլային լիգայի գավաթի 3-րդ ռաունդում խաղալով «Լիվերպուլի» դեմ(2։2, 13-14 11 մետրանոցներով)։ 11 մետրանոց հարվածների ժամանակ Ջամալը հետ մղեց Ռահիմ Ստերլինգի հարվածը և ինքը գոլ խփեց Սիմոն Մինյոլեյի դարպասին։ 2015 թվականի հունվարի 6-ին, Մարկ Շվարցերի՝ «Չելսիից» հեռացումից հետո, Բլեքմենը հետ վերադարձվեց վարձակալումից, որպեսզի Տիբո Կուրտուայի և Պետր Չեխից հետո դառնա երրորդ դարպասապահը։


== Միջազգային կարիերա ==
Խաղացել է Անգլիայի մինչև 16, 17 և 19 տարեկանների հավաքականում։ 2014 թվականի օգոստոսին Բլեքմենը հրավիրվեց Անգլիայի երիտասարդական հավաքական։


== Վիճակագրություն ==
Թարմացվել է 14 ապրիլի 2015


== Ձեռքբերումներ ==
 «Չելսի»

Երիտասարդական Պրեմիեր Լիգայի չեմպիոն (1)։ 2013/14
Անգլիայի երիտասարդական գավաթի հաղթող (1)։ 2012
Արդյունքում։ 2 տիտղոս


== Ծանոթագրություններ ==


== Արտաքին հղումներ ==
Վիճակագրությունը whoscored.com կայքում
Ցուցանիշները soccerbase.com կայքում (անգլ.)
Պրոֆիլը transfermarkt.com կայքում
Պրոֆիլը Archived 2015-01-05 at the Wayback Machine. Chelsea-fc.ru կայքում (ռուս.)
Պրոֆիլը Chelsea-fc.ru կայքում (ռուս.)
Պրոֆիլը Worldfootball.net կայքում (անգլ.)
Պրոֆիլը Football-lineups.com կայքում(անգլ.)
Դրական իրավունք

Դրական իրավունք, տվյալ հասարակությունում պետության սահմանած իրավանորմեր։
Դրական իրավունքից պետք է տարբերել հասարակության տարբեր դասակարգերի առաջ քաշած օրինագծերը, իրավական հայացքներն ու պահանջները, որոնք պետության օրենսդրական իշխանության բարձրագույն կամ իրավասու մարմինները գործող իրավանորմեր չեն ճանաչում։ Բուրժուական իրավաբանները դրական իրավունքին հակադրում են բնական իրավունքը և գտնում, թե իրավական նորմերը գոյություն ունեն պետության ակտերից անկախ։ Իրականում իրավունքի բոլոր նորմերը դրական իրավունքի նորմեր են։
Հայկական խաչբառ

Հայկական խաչբառ, խաչբառի տեսակ, որն ստեղծվել է Հայաստանում։


== Նկարագրություն ==
Ի տարբերություն խաչբառերի մնացած բոլոր տեսակների՝ այստեղ հարցադրման համար կարելի է օգտագործել տվյալ լեզվում հայտնի բոլոր բառերը, անկախ նրանից, թե դրանք գոյական են, բայ, ձայնարկություն, թե մի այլ խոսքի մաս, բառի ուղիղ ձև են, թե հոլովված կամ խոնարհված բառաձևեր։ Այսինքն՝ այս խաչբառում լեզվի բոլոր բառերն ու բառաձևերը իրավահավասար են։ Պատասխանների ծածկագրման համար այստեղ ընդունելի է ցանկացած հնարք՝ բացատրություն, հոմանիշ, հականիշ, նկարելուկ, բառքամոցի, հանելուկ, նկար, տրամաբանական խնդիր, մեջբերում, բառախաղ, օրինաչափություն, գաղտնագիր և այլն, և այլն։ Հայկական խաչբառում կարող են օգտագործվել նաև խաչբառի՝ վերը հիշատակված տեսակները։ Հայկական խաչբառում միակ սահմանափակումը վերաբերում է հատուկ անուններին։ Պետք է խուսափել դրանք «Բառքամոցի», «Բառագումար» ու մի քանի այլ բաժիններում կիրառելուց, որտեղ բառերը սովորաբար մասնատվում են կամ փոփոխվում, իսկ այդ հանգամանքը կարծես թե այնքան էլ չի պատշաճում հատուկ անուններին։ Այդ բաժինների փոխարեն հատուկ անունները կարելի է կիրառել «Բացատրական», «Օրինաչափություն», «Գրական», «Պատմական», «Աշխարհագրական» և նման բաժիններում։


== Պատմություն ==
Հայկական խաչբառի հեղինակը «9-րդ հրաշալիք» շաբաթաթերթի հիմնադիր և գլխավոր խմբագիր Վաչագան Սարգսյանն է։ Առաջին անգամ այդ խաչբառը լույս է տեսել «9-րդ հրաշալիքի» 1-ին համարում՝ 1994 թվականի հոկտեմբերի 20-ին։ «Հայկական» անվանումով խաչբառն առաջին անգամ լույս է տեսել թերթի 20-րդ համարում (1997 թ., ապրիլ)։


== Գրականություն ==
Վաչագան Սարգսյան, Արտաշես Թադևոսյան. Հայկական խաչբառ։ Լեզվատրամաբանական խրախճանականներ։ Երևան, «9-րդ հրաշալիք» հրատ., 2002


== Ծանոթագրություններ ==
Յուրի Իսակով

Յուրի Իսակով (ռուս.՝ Ю́рий Никола́евич Иса́ков, մարտի 18, 1948(1948-03-18), Ուֆա, ՌԽՖՍՀ, ԽՍՀՄ), ռուս դիվանագետ։


== Կենսագրություն ==
1971 թվականին ավարտել է ԽՍՀՄ արտաքին գործերի նախարարության Մոսկվայի միջազգային հարաբերությունների պետական ինստիտուտը։ 1971 թվականից զբաղվում է դիվանագիտական գործունեությամբ։ Տիրապետում է անգլերենին։

1986-1990 թվականներ՝ ԽՍՀՄ արտաքին գործերի նախարարության միջազգային տնտեսական կազմակերպությունների դեպարտամենտի բաժանմունքի խորհրդական, պետ։
1990-1996 թվականներին եղել է ՄԱԿ-ի Ռուսաստանի Դաշնության մշտական ներկայացչության ավագ խորհրդական։
1996-ից մինչև 2000 թվականը եղել է Ռուսաստանի Դաշնության արտաքին գործերի նախարարության միջազգային կազմակերպությունների դեպարտամենտի տնօրենի տեղակալ։
2000 թվականից մինչև 2004 թվականը եղել է ՄԱԿ-ի Ռուսաստանի Դաշնության մշտական ներկայացուցչի տեղակալ։
2004-ից մինչև 2008 թվականը եղել է Ռուսաստանի Դաշնության արտաքին գործերի նախարարության հատուկ հանձնարարությունների դեսպանորդ։
2008 թվականի հուլիսի 14-ից մինչև 2016 թվականի օգոստոսի 17-ը Բուլղարիայի Հանրապետությունում եղել է Ռուսաստանի Դաշնության արտակարգ և լիազոր դեսպան։


== Անձնական կյանք ==
Ամուսնացած է, ունի մեկ որդի։


== Դիվանագիտական աստիճան ==
2-րդ դասի արտակարգ և լիազոր դեսպանորդ (1994 թվականի հունիսի 20)
1-ին դասի արտակարգ և լիազոր դեսպանորդ (2004 թվականի հունիսի 13)
Արտակարգ և լիազոր դեսպան (2009 թվականի ապրիլի 13)


== Ծանոթագրություններ ==


== Արտաքին հղումներ ==
Դեսպանը գիտի՝ ինչ է անում
What About Love

«What About Love», ամերիկացի երգիչ Օսթին Մահոունի երգն է։ Այն թողարկվել է 2013 թվականի հունիսի 10-ին, Chase և Republic Records լեյբլների կողմից։ Երգգրվել է Օսթին Մահոունի, Նադիր Խայաթի, Ջիմի Ջոկերի, Էքրաֆ Յանուսիի, Բիլալ Հայիի, Մոհոմբի Մուպոնդոհի և Ռիվինգթոն Սթարչայլդի կողմից։


== Երգացանկ ==
Թվային ներբեռնում

«What About Love» - 3։23


== Թողարկման պատմություն ==


== Ծանոթագրություններ ==


== Արտաքին հղումներ ==
Երգի տեսահոլովակը ՅուԹուբում
Lamborghini Sesto Elemento

Lamborghini Sesto Elemento (իտալերենից թարգմանաբար նշանակում է վեցերորդ տարր), Lamborghini ընկերության սուպերմեքենա հիմնված Gallardo-ի վրա։ Մեքենայի անվանումը մատնանշում է Մենդելեևի պարբերական համակարգի վեցերորդ տարրը՝ ածխածինը, որը մտնում է ածխածնային մանրաթելի բաղադրության մեջ, որից էլ պատրասվել են մեքենայի ընթացային մասերը և թափքի այլ տարրեր։ Առաջին անգամ մեքենան ցուցադրվել է 2010 թվականին Փարիզի ավտոսալոնում։ 
Ածխապլաստի օգտագործման շնորհիվ մեքենայի զանգվածը կազմում է 999 կգ, որը դարձրել է նրան ամենաթեթև մեքենան Lamborghini ընկերության պատմության մեջ։ Մեքենայի թափքը պատրասված է ածխապլաստից և պլաստմասից, Boeing-ի հետ մշակված համատեղ տեխնոլոգիաներով։


== Շարժիչը և ընթացային տվյալները ==
Մեքենան հագեցած է V10, 5,2 լիտրանոց, 570 ձիաուժ հզորությամբ շարժիչով (Շարժիչը և փոխանցման տուփը վերցված են Lamborghini Gallardo Superleggera-ից)։ Մեքենայի տեսակարար հզորությունը կազմում է 562 ձիաուժ։ Շարժիչը միացած է 6 աստիճան, կիսաավտոմատ փոխանցման տուփին։ Lambօrghini ընկերության հավաստիացմամբ 0-100 կմ/ժ արագացմանը մեքենան հասնում է 2,5 վայրկյանում, առավելագույն արագությունը կազմում է 320 կմ/ժ։


== Տվյալներ վաճառքի և փորձարկումների մասին ==
Մեքենան թողարկվել է 20 օրինակով։ Մեքենայի գինը տատանվում է 2,2-2,9 միլիոն $-ի սահմաններում։
Top Gear հեռուստահաղորդման ժամանակ մեքենան թեստավորվել է Ռիչարդ Համոնդի կողմից։ Նա նկատել է, որ քաշի նվազեցման համար Lamborghini-ընկերությունը սովորական նստատեղերի փոխարեն օգտագործել է փոքրիկ բարձիկներ, հավաքած նստատեղերի ձևով։ Ռիչարդը ավելացրել է, որ մեքենան աննկարագրելի արագ է և թեթև է նույնիսկ Ford Fiesta-ից։


== Մեքենան արվեստում ==
Մեքենան իր մասնակցությունն է ունեցել Need For Speed (Արագության ցանկություն) ֆիլմում, որը նկարահանվել է 2014 թվականին։


== Արտաքին հղումներ ==
http://www.lamborghini.com/en/masterpieces/sesto-elemento/overview/ Archived 2014-04-14 at the Wayback Machine.
Վերխնիե Գրաչիկի (Կամենսկի շրջան)

Անվան այլ կիրառումների համար տե՛ս՝ Վերխնիե Գրաչիկի (այլ կիրառումներ)Վերխնիե Գրաչիկի (ռուս.՝ Верхние Грачики), գյուղակ (խուտոր) Ռուսաստանի Դաշնության Ռոստովի մարզի Կամենսկի շրջանում։ Ուլյաշկինսկի գյուղական համայնքի վարչական կենտրոնն է։
Սիմբիրիս Խևի

Սիմբիրիս Խևի (ռուս.՝ Симбирис-Хеви), գետ Ռուսաստանում, հոսում է Դաղստանի Հանրապետությունում։ Գետաբերանը տեղակայված է Խզան Օր գետի աջ ափին՝ 22 կմ հեռավորության վրա։ Գետի երկարությունը 33 կմ է,ավազանի տարածքը 276 կմ2 է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կասպից ծովի արևմտյան հատվածի ավազանային, գետի ջրատնտեսային տեղամասը՝ Սուլակ գետնի ակունքն է մինչև Չիրկեյսկի հիդրոհանգույց, գետի ենթաավազանը բացակայում է։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 07030000112109300000858
Հիդրոլոգիական ուսումնասիրությունների կոդը - 109300085
Ավազանի կոդը - 07.03.00.001
Հիդրոլոգիական ուսումնասիրությունների հատորի համարը - 09
Թողարկումն ըստ հիդրոլոգիական ուսումնասիրությունների - 3


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մարիամ (մանրանկարիչ, 15-րդ դար)

Մարիամ (15-րդ դար, Ջուղա), հայ մանրանկարիչ, գրիչ և ծաղկող։ 15-րդ դարում առաջին հայ կին նկարիչը։ 15-րդ դարի միակ նկարչուհին է, ում ստեղծագործությունների նմուշները պահպանվել են։


== Գործունեություն ==
Մարիամը ծնվել և ստեղծագործել է Ջուղա քաղաքում։ 1456 թվականին Ջուղայում ընդօրինակել և ծաղկել է Գրիգոր Տաթևացու «Գիրք քարոզութեան» ձեռագիրը (հայտնաբերել է սփյուռքահայ արվեստաբան Արամ Երեմյանը 1946 թվականին, Իրանի Սպահանի նահանգի Չարմանալ գավառի այդ ժամանակ դեռևս հայաբնակ Մամուռան գյուղում)։ Ձեռագրի տարբեր ոճերով ու բովանդակությամբ մանրանկարները (կատարման նրբությամբ և բանաստեղծական պատկերավորությամբ ուշագրավ է 16-րդ էջի խորանը), ճոխ երանգներով լուսանցազարդերը, թռչնազարդերը և գեղագրերը արտացոլում են 15-րդ դարի Հին Ջուղայի նկարչական դպրոցին բնորոշ հատկանիշները։ «Գիրք քարոզութեան» մատյանը պահվում է Էջմիածնի վանքի մատենադարանում։ Բաղկացած է 977 էջից։ Այն Ջուղայի գրչարվեստի ու մանրանկարչության դպրոցի 15-րդ դարի կեսերի նմուշներից է, որտեղ ներառված են հարյուրավոր մանրանկարներ, թռչնագրեր ու լուսանցքազարդեր։ Գործում արտացոլված է նկարչուհու վարպետությունն ու գույների նկատմամբ բնատուր տաղանդը։


== Ծանոթագրություններ ==
Tecmo

Tecmo, ճապոնական ընկերություն, որը զբաղվում է համակարգչային խաղերի մշակմամբ։ Ընկերությունը հիմնադրվել է 1967 թվականին։ 2009 թվականին ընկերությունը միավորվեց Koei կազմակերպության հետ, ձևավորելով՝ Tecmo Koei հոլդինգ, և սկսեց խաղեր թողարկել այդ անվան տակ, մինչև 2010 թվականը, որից հետո նորից դարձավ անկախ ընկերություն։ Ներկա պահին ընկերությունը հայտնի է այնպիսի խաղաշարերով, ինչպիսիք են՝ Star Force, Dead or Alive, Ninja Gaiden, Deception, Monster Rancher, Rygar, Tecmo Bowl, Fatal Frame, Tōkidenshō Angel Eyes և Gallop Racer։ Ընկերության գլխավոր գրասենյակը տեղակայված է Տոկիո քաղաքում, ինչպես նաև ունի գրասենյակ Տորրանս քաղաքում։ 


== Պատմություն ==
Ընկերությունը հիմնադրվել է 1967 թվականի հուլիսի 31-ին, հաշվարկող սարքեր մշակողի կողմից, երկու տարի անց սկսեց վաճառել սեփական արտադրության զվարճանքի ապրանքներ։ 1981 թվականին ԱՄՆ-ում հիմնադրվեց դուստր ընկերությունը, որը կրում էր U.S. Tehkan անվանումը, մեկ ամիս անց Ճապոնիայում թողարկվեց խաղային սարք Tehkan անունով։ Այն իրենից ներկայացնում էր Pleiads խաղը, որը տարածվում էր ԱՄՆ-ում Centuri ընկերության կողմից։ Ավելի ուշ լույս տեսան դասական խաղեր՝ Bomb Jack և Tehkan World Cup։ 1986 թվականի հունվարի 8-ին ընկերությունը պաշտոապես փոխարինեց անվանումը դառանալով՝ Tecmo։ 
2008 թվականի հունիսին ընկերության ֆինանսական վճակը կտրուկ ծանրացավ, որի համար պատճառ հանդիսացավ խաղեր դիզայներ Թոմոնոբու Իտագակի հետ ունեցած դատական պարզաբանութուններ, ով նաև դուստր ստուդիայի՝ Team Ninja ղեկավարներ։ Հեղինակային իրավունքների խախտման և հոգեբանական վնասներ հասցնելու մեղադրանքով ընկերությունը աշխատակցին վճարեց 145 միլլիոն իյեն։ Նույն մեղադրանքով դատական գործեր բացեցին նաև այլ աշխատակիցներ, որի արդյունքում ընկերությունը կանգնեց սնանկացման եզրին։  Օգոստոսի 29-ին Square Enix ցանկություն հայտնեց գնել ընկերության բաժնետոմսերի 30%-ը 22,3 միլլիարդ իյենով։ Սակայն սեպտեմբերի 4-ին ընկերությունը մերժեց այս առաջարկը։ Դրա փոխարեն Tecmo-ն որոշեց միավորվել Koei ընկերության հետ, միավորման գործընթացը տևեց ավելի քան կես տարի, և միայն 2009 թվականի ապրիլի 1-ին հայտնվեց  Tecmo Koei հոլդինգը։ 


== Ծանոթագրություններ ==
Աստերոիդների ցանկ (143001-143100)

Աստերոիդների ցանկ (142901-143000)  • Աստերոիդների ցանկ  • Աստերոիդների ցանկ (143101-143200)
 Աստերոիդների ցանկ (142901-143000)  • Աստերոիդների ցանկ  • Աստերոիդների ցանկ (143101-143200)
Կենգսեպե

Կենգսեպե (էստ․՝ Kängsepä), գյուղ Էստոնիայի Վիրումաա նահանգի Ռիուգե շրջանում։
2011 թվականի տվյալներով գյուղում բնակվում էր 6 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Լագման

Լագման (ղազ.՝ лағман lağman; ուզբ.՝ lagʻmon; ույգ.՝ لەغمەن leghmen, ләғмән; ղրղզ.՝ лагман lagman), միջինասիական խոհանոցին բնորոշ ուտեստ։ Այս ուտեստի ծագման արմատները ձգվում են մինչև Արևելյան Թուրքստան, այնուհետև՝ նաև չինական խոհանոց։ Տարածաշրջանային հիմնական տարատեսակները միմյանցից տարբերվում են լապշայի պատրաստման եղանակով և մթերքների կազմությամբ (ույգուրական, ուզբեկական, տաջիկական և դունգանյան լագման)։


== Պատրաստման տեխնոլոգիա ==
Լագմանը պատրաստվում է մսով (հիմնականում՝ ոչխարի), բանջարեղենով և երկարությամբ ձգված լապշայով։ Լապշան ձգում են հատուկ եղանակով․ խմորի կտորը պտտելով՝ ձգում են մանկական պարանի պես՝ այն ձգելով լապշայի կարժի մեջ։ Եթե արգանակը շատ է լինում, ապա լագմանը նմանվում է ապուրի, իսկ պատրաստման այլ եղանակների դեպքում՝ այն նմանվում է կերակրալցուկով լապշայի, որը լցոնվում է միջուկով։ Բանջարեղենով պատրաստման դեպքում օգտագործում են բուլղարական պղպեղ, սմբուկ, բողկ, կարտոֆիլ, սոխ, գազար, պեկինյան կաղամբ, որպես համեմունք՝ ավելացնում են «յագմուչ» (կծու կարմիր պղպեղի, սխտորի և եռացող բուսական յուղի խառնուրդ), համային հավելումներ և կանաչի։ Կան լագմանի տարբեր տեսակներ՝ գույրու, սյուոյուժոու, գոյուժոու, բոսո և այլն։
Մեծ տարածում ունի Ղազախստանում, Ղրղզստանում, Տաջիկստանում, Ուզբեկստանում, Ույգուրիայում, Աֆղանստանում, Ղրիմի թաթարների շրջանում։ Ռուսաստանում մատուցվում է մասնագիտացված արևելյան ռեստորաններում․ ավանդույթի համաձայն՝ մատուցվում է կեսեի մեջ (մեծ պիալա)։ Ղրղզստանում լագմանի ույգուրական տարբերակը մատուցվում է փոքրիկ ափսեներով, որոնք ծայրերից բարձրացված են՝ խոր և տարողունակ տեսք հաղորդելով ափսեին։ Որոշ սրճարաններում գդալի փոխարեն կարող են առաջարկել մեկանգամյա օգտագործման փայտիկներ։
Այս ուտեստի ճապոնական տարբերակը հայտնի է որպես ռամեն։


== Տես նաև ==
Ռամեն
Լապշա


== Ծանոթագրություններ ==


== Գրականություն ==
Похлёбкин В.В. Лагман // Кулинарный словарь. — М.: Э, 2015. — С. 179. — 456 с.
Похлёбкин В.В. Лагман (узбекская кухня) // Национальные кухни наших народов. — М.: Лёгкая и пищевая промышленность, 1983. — С. 193—194. — 304 с.
Pátera ibera de Perotito

Pátera ibera de Perotito, արծաթե պատերա, որը ստեղծվել է իբերիացիների կողմից մ. թ. ա. 11–րդ դար-մ. թ. ա. 1, հայտնաբերվել է Իսպանիայի Սանտիստեբան դել Պուերտո մունիցիպալիտետում գտնվող Պերոտիտո կոչվող վայրում։ 


== Պատմություն ==
Գտնվում է Մադրիդի ազգային հնագիտական թանգարանում 1917/39/1 համարի ներքո։ Օգտագործվել է կրոնական արարողությունների և ծիսակատարությունների ժամանակ։


== Նկարագրություն ==
Ձևը՝ պատերա
Նյութը՝ արծաթ
Ժամանակաշրջան՝ երկաթի դար, իբերիական
Տեխնիկա՝ փորագրություն
Պատկերագրություն՝ որսի տեսարան, գայլ, կենտավրոս
Բարձրություն՝ 2,8 սմ
Տրամագիծը՝ 17,2 սմ
Քաշը՝ 194,74 գրամ


== Տես նաև ==
Երկաթի դար
Սանտիստեբան դել Պուերտո
Ազգային հնագիտական թանգարան (Մադրիդ)


== Գրականություն ==
GRACIA, FRANCISCO (2008)։ "DE IBERIA A HISPANIA", ISBN 978-84-344-5256-5.
LOPEZ DOMECH, RAMON (1996)։ "LA REGIÓN ORETANA : ESTRUCTURAS INDÍGENAS Y ORGANIZACIÓN ROMANA EN LA ALTA ANDALUCÍA". ISBN 978-84-7684-675-9.
La sociedad ibérica a través de la imagen. Ministerio de Cultura. 1992. ISBN 84-7483-821-5.
Rodríguez López María Isabel, Romero Mayorga Claudina (2019)։ «The Reception of Hellenistic Musical Iconography in the Iberian Art: The Patera of Santisteban del Puerto»։ Music in Art: International Journal for Music Iconography 44 (1–2): 5–18։ ISSN 1522-7464 


== Ծանոթագրություններ ==
Ժելոբոկ (գյուղ, Բելոպոլիեի շրջան)

Ժելոբոկ (ուկրաիներեն՝ Жолобок), գյուղ Ուկրաինայի Սումիի մարզի Բելոպոլիեի շրջանում։
2001 թվականի տվյալներով Ժելոբոկ գյուղում բնակվում էր 143 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մեռեմյաե (այլ կիրառումներ)

Մեռեմյաե, կարող է վերաբերել՝

Մեռեմյաե - գյուղ Էստոնիայի Վիրումաա նահանգի Մեռեմյաե շրջանում
Մեռեմյաե - շրջան Էստոնիայի Վիրումաա նահանգում
(9417) Յուջիշիի

(9417) Յուջիշիի (անգլ.՝ Jujiishii), աստերոիդ աստերոիդների հիմնական գոտում։ Հայտնաբերվել է 1995 թվականի նոյեմբերի 17-ին Տակաո Կոբայաշիի կողմից Օիզումիյում։
Միջին հեռավորությունը Արեգակից կազմում է 2,374941 ա. մ., առավելագույնը մոտենում է 1,8534 ա. մ. հեռավորության վրա և հեռանում 2,8964 ա. մ.։ Արեգակի շուրջ մեկ ամբողջական պտույտ է կատարում 1336,83 երկրային օրվա ընթացքում, իր ուղեծրով շարժվելով միջինում 0,269293 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,68° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9417) Յուջիշիի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Թերմի (գյուղ)

Թերմի (հուն․՝ Θέρμη) գյուղ Հունաստանի Հանրապետության Սալոնիկի երկրամասում ։ 2011 թվականի մարդահամարի տվյալներով, գյուղի բնակչությունը կազմում է 53.201 մարդ։


== Ծանոթագրություններ ==
Լառնակաս տիս Լապիտու

Լառնակաս տիս Լապիտու (հուն․՝ Λάρνακας της Λαπήθου, թուրքերեն՝ Karaoğlanoğlu), գյուղ Կիպրոսի Հանրապետության Կիրենիայի շրջանում։ Գյուղը դե ֆակտո գտնվում է Հյուսիսային Կիպրոսի Թուրքական Հանրապետություն կոչվող պետության կազմում։ Ըստ 2011 թվականի տվյալների՝ բնակչությունը կազմում է 375 մարդ։


== Բնակչություն ==


== Ծանոթագրություններ ==
1974-75 NBA մրցաշրջան

1974-75 NBA մրցաշրջան, դարձել է Բասկետբոլի ազգային ասոցիացիայի 29-րդ մրցաշրջանը։ Մրցաշրջանի չեմպիոնը դարձել է «Գոլդեն Սթեյթ Ուորիորս» ակումբը։ Եզրափակչում՝ վեց խաղերի արդյունքում, «Ուորիորս»-ը հաղթել է «Վաշինգտոն Բուլեթս»-ին։
1974 թվականի NBA դրաֆթի «Պորտլենդ Թրեյլ Բլեյզերս» ակումբի կողմից՝ առաջին համարի ներքո ընտրվել է կենտրոնական Բիլ Ուոլթոնը։ Դրաֆի ժամանակ 2-րդ համարի ներքո ընտրվել է Մարվին Բարնսը, 11-րդ համարի ներքո՝ Ջամալ Ուիլքսը, իսկ 14-րդ համարի ներքո՝ Մորիս Լուկասը։
Այս մրցաշրջանը առաջին մրցաշրջանն է, որից սկսած փլեյ օֆ սկսել էին դուրս գալ 10 ակումբ, ինչպես նաև այս մրցաշրջանից սկսած առաջացել է փլեյ օֆի առաջին ռաունդը։ Մինչ այս մրցաշրջանը փլեյ օֆ դուրս էին գալիս 8 ակումբ, և փլեյ օֆը միանգամից սկսվում կոնֆերենցիաների կիսեզրափակիչներից, ինչպես նաև ասոցիացիային է միացել նոր ակումբ՝ Նյու Օռլեանս Ջազ անվանումով։


== Պարբերական առաջնություն ==


=== Ըստ դիվիզիոննների ===
Հ = Հաղթանակներ, Պ = Պարտություններ, Տ% = Հաղթած խաղերի տոկոս


=== Ըստ կոնֆերենցիաների ===


== Փլեյ Օֆ ==


== Ցուցանիշներով առաջնորդներ ==


== Մրցանակներ՝ ըստ մրցաշրջանի արդյունքներ ==
NBA ամենաթանկ խաղացող: Բոբ ՄըքԱդու, Բուֆֆալո Բրեյվզ
Եզրափակչի ամենաթանկ խաղացող: Ռիկ Բերի, Գոլդեն Սթեյթ Ուորիորս
NBA տարվա սկսնակ: Ջամալ Ուիլքս, Գոլդեն Սթեյթ Ուորիորս
Տարվա մարզիչ: Ֆիլ Ջոնսոն, Կանզաս Սիթի Օմահա Քինգս


== Աղբյուրներ ==
1974-75 NBA Season Summary Archived 2012-10-04 at the Wayback Machine.
Վո Նգուեն Զիապ

Վո Նգուեն Զիապ (վիետ․՝ Võ Nguyên Giáp, օգոստոսի 25, 1911(1911-08-25)[…], Լոկ Տուի, Quảng Bình - հոկտեմբերի 4, 2013(2013-10-04)[…], Հանոյ, Վիետնամ), վիետնամցի գեներալ և քաղաքական գործիչ։ Մասնակցել է Հնդկա-չինաստանյան և Վիետնամական պատերազմներին։ Հո Շի Մինի կառավարությունում եղել է ներքին գործերի նախարար, Վիետնամի զորքերի գլխավոր հրամանատար, Վիետնամի ժողովրդական բանակի գլխավոր հրամանատար, Վիետնամի պաշտպանության նախարար և Վիետնամի Կոմունիստական կուսակցության քաղբյուրոյի անդամ։


== Ծանոթագրություններ ==


== Արտաքին հղումներ ==
Կարճ կենսագրություն
Կտակ
Բորիսովո (գյուղ, Դմիտրովսկի շրջան)

Անվան այլ կիրառումների համար տե՛ս՝ ԲորիսովոԲորիսովո (ռուս.՝ Борисово), գյուղ Ռուսաստանի Մոսկվայի մարզի Դմիտրովսկի շրջանի կազմում։
Բնակչությունը 2006 թվականին գրանցված տվյալներով կազմում էր 264 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վալերի Բրյուսովի կիսանդրի (Երևան)

Վալերի Բրյուսովի կիսանդրի, գտնվում է Երևանի Կենտրոն համայնքում՝ Վալերի Բրյուսովի անվան Երևանի պետական լեզվահասարակագիտական համալսարանի առջև։ Հուշարձանը տեղադրվել է 1966 թվականին։ Ընդգրկված է Երևանի Կենտրոն վարչական շրջանի պատմության և մշակույթի անշարժ հուշարձանների ցանկում։


== Հեղինակ ==
Քանդակագործ՝ Արա Սարգսյան


== Ծանոթագրություններ ==
Բոն (Շարանտի գավառ)

Բոն (ֆր.՝ Bonnes), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 360 մարդ, բնակչության խտությունը` 24.39 մարդ/կմ²։ Բնակավայրը զբաղեցնում է 14.76 կմ² տարածք։


== Աշխարհագրություն ==
Գտնվում է Փարիզ քաղաքից 440 կմ հարավ-արևմուտք, Պուատիե քաղաքից` 150 կմ հարավ, Անգուլեմ քաղաքից` 50 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 204 աշխատունակ (15-64 տարեկան) բնակիչ, որոնցից ակտիվ էին 121-ը, իսկ ոչ ակտիվները` 83։ Ակտիվության ցուցանիշը կազմում է 59,3 %։ 121 աշխատունակ մարդկանցից աշխատել է 105 անձ (62 տղամարդ և 43 կին)։ Գործազուրկ են եղել 16 անձ (7 տղամարդ և 9 կին)։ 83 անաշխատունակներից 13-ը եղել են աշակերտներ կամ ուսանողներ, 42-ը` թոշակառուներ, իսկ 28-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սիմոն Վիրսալաձե

Սիմոն (Սոլիկո) Բագրատի Վիրսալաձե (վրաց.՝ სოლომონ (სოლიკო) ვირსალაძე, դեկտեմբերի 31 1908 (հունվարի 13 1909) կամ հունվարի 13, 1908(1908-01-13), Թիֆլիս, Ռուսական կայսրություն - փետրվարի 7, 1989(1989-02-07), Թբիլիսի, Վրացական ԽՍՀ, ԽՍՀՄ), վրացի խորհրդային բեմանկարիչ։ ԽՍՀՄ ժողովրդական նկարիչ (1976)։ ԽՍՀՄ գեղարվեստի ակադեմիայի իսկական անդամ (1975)։


== Կենսագրություն ==
Սովորել է Մոսկվայի Վխուտեինում (1927—1928) և Լենինգրադի Գեղարվեստի ակադեմիայում (1928-1931)։ 1932—1936 թթ.-ին եղել է Թբիլիսիի Զ․ Փալիաշվիլու անվան (ձևավորել է Փալիաշվիլու «Դաիսի» օպերան, 1936 թ., Մաճավարիանիի «Օթելլո» բալետը, 1957 թ.), 1940—1941 թվականներին և 1945—1962 թթ.-ին՝ Լենինգրադի Ս․ Մ․ Կիրովի անվան (Պ․ Չայկովսկու «Քնած գեղեցկուհին» բալետի (1952 թ., Լենինգրադի Ս․ Մ․ Կիրովի անվան օպերայի և բալետի թատրոն) ձևավորման էսքիզ, գուաշ (Ա․ Ա․ Բախրուշինի անվան կենտրոնական թատերական թանգարան, Մոսկվա) «Տարասի ընտանիքը», 1950 թ., ԽՍՀՄ պետական մրցանակ, 1951 թ., Մոցարտի «Դոն Ժուան», 1956 թ., Վագների «Լոենգրին», 1962 թ., օպերաները, Գլազունովի «Ռայմոնդա», 1948 թ., ԽՍՀՄ պետական մրցանակ, 1949 թ., Պրոկոֆևի «Քարե ծաղիկ», 1957 թ., բալետները և այլն) օպերայի և բալետի թատրոնների գլխավոր նկարիչը։
Վիրսալաձեն ԽՍՀՄ Մեծ թատրոնում ձևավորել է Չայկովսկու «Մարդուկ-Ջարդուկը» (1966 թ.), Արամ Խաչատրյանի «Սպարտակ» (1968 թ., լենինյան մրցանակ, 1970 թ.), Էշպայի «Անգարա» (1976 թ., ԽՍՀՄ պետական մրցանակ, 1977 թ.) բալետները և այլն։
Վիրսալաձեի բեմանկարչական աշխատանքներում կարևոր դեր է խաղում երաժշտության հուզականությանը և ներկայացման գաղափարական իմաստին համապատասխանող գույնը։
Պարգևատրվել է Լենինի և 2 այլ շքանշաններով։


== Ծանոթագրություններ ==
Ռոմոդան (գյուղ, Լուբնիի շրջան)

Անվան այլ կիրառումների համար տե՛ս՝ ՌոմոդանՌոմոդան (ուկրաիներեն՝ Ромодан), գյուղ Ուկրաինայի Պոլտավայի մարզի Լուբնիի շրջանում։
2001 թվականի տվյալներով Ռոմոդան գյուղում բնակվում էր 506 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բիթային արագություն

Բիթային արագություն կամ բիտրեյթ (անգլերեն՝ bitrate կամ bit rate), ժամանակի մեկ միավորի համար տվյալների փոխանցման/մշակման համար օգտագործվող բիթերի քանակը։
Բիթային արագությունը արտահայտվում է միավորի բիթով մեկ վայրկյանում (նշանանիշը՝ բիթ/վ), հաճախ SI նախածանցի հետ համատեղ, ինչպիսին է կիլոգրամը (1 կբիտ/վ = 1000 բիթ/վ), մեգա (1 Մբիթ/վ = 1000): կբիթ/վրկ), գիգա (1 Գբիթ/վ = 1000 Մբիթ/վրկ) կամ տերա (1 Թբիթ/վ = 1000 Գբիթ/վրկ)։ Ոչ ստանդարտ հապավումը bps հաճախ օգտագործվում է փոխարինելու ստանդարտ նշանի բիթ/վրկ, այնպես որ, օրինակ, 1 Մբիթ/վրկ նշանակում է մեկ միլիոն բիթ/վրկ։
Հաշվողական և թվային հաղորդակցման միջավայրերի մեծ մասում վայրկյանում մեկ բայթ (նշանը՝ բ/վ) համապատասխանում է 8 բիթ/վրկ։


== Նախածանցներ ==
Մեծ կամ փոքր բիթային արագությունները քանակականացնելիս օգտագործվում են SI նախածանցներ (նաև հայտնի են որպես մետրային նախածանցներ կամ տասնորդական նախածանցներ), հետևաբար։

0.001 բիթ/վ = 1 մբիթ/վ (մեկ բիթ հազար վայրկյանում)
1000 բիթ/վ = 1 կբիտ/վ (վայրկյանում հազար բիթ)
1,000,000 բիթ/վ = 1 Մբիթ/վ (մեկ միլիոն բիթ/վրկ)
1,000,000,000 բիթ/վ = 1 Գբիթ/վ (մեկ միլիարդ բիթ/վրկ)Երկուական նախածանցները երբեմն օգտագործվում են բիթային արագության համար։ Միջազգային ստանդարտը (IEC 80000-13) սահմանում է երկուական և տասնորդական (SI) նախածանցների տարբեր հապավումներ (օրինակ՝ 1 կբիտ/վ = 1024 բիթ/վ = 8192 բիթ/վ, և 1 Մբիթ/վ = 1024 կբիտ/վ)։


== Ծանոթագրություններ ==


== Արտաքին հղումներ ==
Live Video Streaming Bitrate Calculator Հաշվել բիթերի արագությունը տեսանյութերի և ուղիղ հեռարձակումների համար
DVD-HQ bit rate calculator Հաշվարկել բիթային արագությունը տարբեր տեսակի թվային վիդեո լրատվամիջոցների համար։
Maximum PC - Do Higher MP3 Bit Rates Pay Off?
Valid8 Data Rate Calculator
Նոր Կահիրե

Նոր Կահիրե  (արաբ․ القاهرة الجديدة‎القاهرة الجديدة ; DMG: El Qāhera El Gedīda), մոտ 30 հազար հեկտար մակերեսով նոր քաղաք Կահիրե մուհաֆազայից հարավ-արևելք, Մաադիից 25 կիլոմետր հեռավորության վրա։ Հիմնադրվել է 2000 թվականին նախագահի N 191 հրամանով Կահիրեից ոչ հեռու՝ վերջինս բեռնաթափելու նպատակով։
Գտնվում է հին քաղաք Հելուանի տարածքում՝ Մաադիի և Գելիոպոլեմի միջև։ Նոր Կահիրեն գտնվում է ծովի մակարդակից 250-370 մետր բարձրության վրա։
Քաղաքի թույլատրելի բնակչությունը 5 միլիոն մարդ է։ Հոկտեմբերի 6-ին Նոր Կահիրեն ստեղծվել է  Կահիրեում գերբնակեցումն իջեցնելու համար։


== Պատմություն ==

2016 թվականի ապրիլի 27-ին Եգիպտոսի նախագահ Աբդուլ Ֆաթահ ալ-Սիսին Նոր Կահիրեում հանդիսավոր կերպով բացեց Ներքին գործերի նախարարության նոր շենքը։ Համալիրը զբաղեցնում է 52 հազար մետր քառակուսի տարածք։


== Աշխարհագրություն ==
Պետրիֆայդ Ֆորեսթ կազմակերպության երկրաբանների համար հատուկ նշանակություն ունի, որ քաղաքը գտնվում է անվտանգ տարածքի վրա։


== Եղանակ ==
Կահիրեի հետ համեմատած բարձր տեղակայվածությունը և քիչ բնակչությունը Նոր Կահիրեում ստեղծում են զով եղանակ։


== Տնտեսություն և կոմունալ ծառայություններ ==

Նոր Կահիրեում կառուցված  են տասնյակ գործարաններ։ Էներգետիկ մատակարարումներով զբաղվում է General Electric-ը՝ համգործակցելով Ամերիկական համալսարանի հետ։ El Sewedy Electric-ը  գտնվում է քաղաքի հինգերորդ  թաղամասում։
Նոր Կահիրեն այլ քաղաքների հետ միացված է ճյուղավորված ավտոմոբիլային ցանցով, բայց չունի մետրո։ Խմելու ջուրը հասնում է հարևան Էլ-Ուբուրից։
Կատամեա թաղամասում կա գոլֆի և թենիսի դաշտեր։
Նոր Կահիրեի մուտքի մոտ կառուցվել է Cairo Festival City զվարճանքի կենտրոնը՝ 285 հեկտար մակերեսով պարկերով, լողավազաններով, այգիներով, գրասենյակային տարածքներով, առևտրի կենտրոններով և պարող շատրվանով։
Նոր Կահիրեում անշարժ գույքի պահանջարկը շատ է։ Բնակարանի քառակուսի մետրի արժեքը հասնում է 8000 եգիպտական ֆունտ, իսկ վիլանների համար՝ 16000 եգիպտական ֆունտ։


== Պաշտամունքային շինություններ ==
Քաղաքում կառուցված  են մի քանի մզկիթներ և Մարիամ Աստվածածնի մի եկեղեցի, որը գտնվում է հինգերերդ թաղամասում։ Այստեղ է գտնվում նաև Սուրբ Հովհաննեսի ղպտիական վանքը։ 2016 թվականի սեպտեմբերին նախագահը թույլատրություն տվեց, որ քաղաքում կառուցվի նոր ղպտիական Ուղղափառ եկեղեցի։


== Ծանոթագրություններ ==
Կազակներ (արձանախումբ, Վոլգոդոնսկ)

«Կազակներ» քանդակագործական խումբ (ռուս.՝ Скульптурная группа «Казаки»), կոթողային կոմպոզիցիա ՌԴ Ռոստովի մարզի Վոլգոդոնսկ քաղաքի հյուսիսարևմտյան ծայրամասում։ Զարդարում է Վոլգա-Դոն նավարկելի ջրանցքի թիվ 15 ջրարգելակը (շլյուզ)։ Կանգնեցվել է 1953 թվականին` ճարտարապետ Լեոնիդ Պոլյակովի և քանդակագործ Գեորգի Մոտովիլովի նախագծով։ ՌԽՖՍՀ Նախարարների խորհրդի 1960 թվականի օգոստոսի 30-ի թիվ 1327 որոշմամբ արձանախումբը ներառվել է պետական նշանակության հուշարձանների ցանկում։ «Կազակներ» քանդակագործական խումբը Վոլգոդոնսկի և Վոլգոդոնսկի շրջանի մշակութային ժառանգության դաշնային նշանակության միակ օբյեկտն է։ Կազակների քանդակները խորհրդանշում են Կուբանի կազակական հեծելազորային կորպուսի գվարդիականների սխրանքը Հայրենական Մեծ պատերազմի տարիներին և Դոնի կազակության ռազմական փառքն ամբողջությամբ։


== Նկարագրություն ==
Քանդակագործական կոմպոզիցիան բաղկացած է երկու աշտարակ-սյուներից, որոնք գտնվում են Վոլգա-Դոն նավարկելի ջրանցքի վերջին` թիվ 15, ջրարգելակի երկու կողմերում։ Դրանց վրա տեղադրված են ձիավորների քանդակներ։ Պատվանդանները պատրաստված են վաղ կլասիցիզմի ոգով, վերևից զարդարված են լողաթավոր գոտիով։ Լայնությունը հիմքի մոտ 4,5 մ է, բարձրությունը` 9 մ։ Հուշատախտակի գրությունը հայտնում է.

Համազգեստով կազակները պատկերված են ծառս կանգնած ձիերի վրա։ Կազակներից մեկը վրա է բերել թուրը, մյուսն այն պահում է գլխավերևում։ Քանի որ «Կազակները» մշակութային ժառանգության դաշնային նշանակության օբյեկտ է, մերձակա տարածքում արգելվում է վարել տնտեսական կամ որևէ այլ գործունեություն, որը կարող է բացասաբար ազդել տվյալ օբյեկտի վրա, բացի դրանից, արգելվում է տեղադրել որևէ տեղեկատվական կամ գովազդային վահանակ և կտրել բուսականությունը։


== Պատկերասրահ ==

		
		


== Ծանոթագրություններ ==
Noweb

noweb, գրագետ ծրագրավորման գործիքներից է, որը ստեղծել է Նորման Րամսին 1989–1999 թվականներին։ Այն նախատեսված է որպես պարզ և լեզվից անկախ գործիք։ Ինչպես WEB-ում և CWEB-ում noweb-ի գլխավոր բաղադրիչները նույնպես երկուսն են. "notangle", որը սկզբնական տեքստից ստանում է մեքենայական կոդ, և "noweave", որը պատրաստում է գեղեցիկ, տպելու համար պատրաստ փաստափուղթ։ noweb-ը ապահովում է TeX, LaTeX, HTML, և troff «վերջնահատված» (back ends), և աշխատում է ցանկացած ծրագրավորման լեզվի հետ։


== noweb-ի մուտքային տվյալները ==
noweb-ի մուտքային տվյալը կազմված է սկզբնական կոդից, որը պարունակում է կոդի փաստաթղթավորումը։ Այն պարունակում է այսպես կոչված «կտորներ», որոնք կա՛մ փաստաթղթավորումից են կա՛մ կոդից։ Փաստաթղթավորման կտորի տողը սկսում է (@) նշանով, որին հետևում է նոր տող կամ բացատ։ Փաստաթղթավորման կտորը անուն չունի։ Այն հիմնականում պարունակում է LaTeX, բայց noweb-ը օգտագործում է նաև HTML, plain TeX, և troff.
Կոդի կտորը անվանակոչված է։ Այն սկսում է հետևյալ ձևով.

«կտորի անուն»= 

Կրկնակի անկյունաձև («) փակագծերը պետք է լինեն առաջին սյունակում։ Յուրաքանչյուր կտորի ավարտին հաջորդում է մյուսի սկիզբը։


== Պարզ noweb ծրագրի օրինակ ==
Սա noweb ծրագրի օրինակ է իր փաստաթղթավորման հետ.

... LaTeX ֆորմատով այն հետևյալն է.

Մեքենայական կոդն է.


== Արտաքին հղումներ ==
Noweb home page
Norman Ramsey's home page
notangle online man page Archived 2015-12-15 at Archive.is
noweb.py – an open-source noweb clone written in Python
noweb.php – noweb clone in PHP
Լիբերիա (Կոստա Ռիկա)

Անվան այլ կիրառումների համար տե՛ս՝ Լիբերիա (այլ կիրառումներ)
Լիբերիա (իսպ.՝ Liberia), քաղաք Կոստա Ռիկայում, համանուն կանտոնում, Գուանակաստե նահանգի մայրաքաղաքը և ամենամեծ քաղաքը։ Գտնվում է Սան Խոսեից հյուսիսի-արևմուտք, հեռավորությունը՝ 215 կմ։
Երկրի տուրիզմի համար խոշոր կենտրոն է։ Լիբերիայի մականունը «la ciudad blanca» է (սպիտակ քաղաք)։ 2013 թվականի տվյալներով բնակչությունը 56 899 մարդ է։ Տարածքը՝ 561.57 կմ²։ Բարձրությունը ծովի մակարդակից 144 մետր է։ Կլիման արևադարձային է՝ չոր ձմեռներով և անձրևոտ ամառներով։


== Ծանոթագրություններ ==